ȘTIU, 30 iunie 2021, cu Bogdan Hofbauer și Irina Ursu.
Ministrul Economiei vrea să declanșeze vânătoarea de securiști. Asta după ce a adus în instituție un consilier care a fost colaborator dovedit. Arafat a descoperit acum că românii folosesc rețelele sociale. Declară război YouTube-ului: internetul e de vină pentru că românii nu se vaccinează anti-Covid. Ne mai despart câteva ore până la nașterea pașaportului de vaccinare. Certificatul va fi disponibil de la miezul nopții, dar ministrul Sănătății ne anunță că dacă vrem să-l folosim într-o zi să începem operațiunea cu 5 zile înainte. Infracțiuni de sezon pe plajele din România. Sexul e frumos, dar te arde la buzunar. Ce trec polițiștii în procesul verbal e provocare pentru dicționar. Vremuri ca noi n-are nimeni. Sunt coduri de vijelii și caniculă în aproape toată țara. În 26 de județe sunt furtuni, iar în alte 6 e căldură de nu o mai suporți. Cum resuscitează Guvernul SMURD-ul. Îi pune pe salvatori să muncească până au nevoie ei de alți salvatori. Patriarhul Daniel face reclamă la rețelele sociale: Să le folosim, dar cu frică de Dumnezeu. Daniel recunoaște că Facebook și Instagram au ajutat Biserica în pandemie. Construcția pe verticală a ajuns la nivel uriaș. Peste 630 de metri are hotelul din China unde noaptea de cazare e pe măsura înălțimii: 600 de dolari.
Alice Stroescu, Teona Gherasim și Florin Șari, project-manager Euro 2020 la București din partea Federației, au făcut parte din juriu.